《过黄陵庙》
宋代·杨杰

黄陵二妃庙，客过动愁颜。湘水有时尽，帝车何日还。

血斑千亩竹，魂断九疑山。欲问苍梧事，白云生栋间。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。